Otta wanaa sümaa eein waya chaꞌaya Jerusalén, wanta anainchii wane ekirajülii sünain alawaa naꞌaka na anoujashii judíokana. Naashin nala wayuukana, cheꞌojaasü shiꞌyotoonüin ata tü anoujasükalüirua maa aka sukuaippa wayuu judío. Ekerotshii naya waꞌakamüin, sünain wawalayuuin naya naajüin, süpüla neꞌrajüin waaꞌu. Nayoujain waya süka wekirajüin sünain nnojolüin kapülain naaꞌin Maleiwa wayuu sünainjee ashataa sukuaippa judío süka shiain sünainjee tü naaꞌinrakat Cristo sümüiwa. Nacheküin süpüla niꞌyotoonüinjachin ata Tito, chi gentile wamaajachikai, shiiꞌiree anajiraainjatüin naaꞌin nümaa Maleiwa naajüin. Shia nachekaka wapüleerua süchepchiainjanain waya nakuaippa na judíokana wachikua. Akaajasa na laülaashiikana naꞌaka na anoujashii judíokana, süka anain saaꞌin namüin sukuaippa tü tekirajakat anain na gentilekana, nnojoliishii napüleeruain aaꞌin Tito süpüla oꞌyotoonaa ata.
Obedeciendo a una revelación, fui y me reuní en privado con los que eran reconocidos como dirigentes, y les expliqué el evangelio que predico entre los gentiles , para que todo mi esfuerzo no fuera en vano.